procesaur/Wiki.mk huggingface dataset:
Црква „Св. Атанасиј“ - Сулдурци

Свети Атансиј — црква која се наоѓа во селото Сулдурци, во близината на Радовиш.
Сместена е на врвот на ридот веднаш над последните куќи од селото, самите мештани ја нарекуваат ''манастирче''. Според натписот на ѕидот веднаш десно влезната врата црквата е изградена во 1841 година. Таа претставува стариот црковен храм на Сулдурци, кое во минатото се наоѓало погоре во неговата близина, заради што и денес тоа како селска слава го задржало празнувањето на нејзиниот светец-патрон Свети Атанасиј, иако во самото село има новоизградена поголема црква посветена на Свети Илија. Во моментот на црквата се изведуваат градежни зафати за нејзина обнова, при што се поставени нови армирани бетонски столбови и покрив. Секоја година на 15 мај се одржува селската слава „Св. Атанасиј - летен“ која се прославува со црковно-народен собор околу манастирчето за што се изградени покриена трпезарија и помошни обејтки.
1 Галерија
2 Поврзано
* Радовишко архијерејско намесништво
* Ораовичко-воиславска парохија
* Сулдурци
Црква „Св. Илија“ - Сулдурци

Свети Илија — главна селска црква во селото Сулдурци.
1 Местоположба
Црквата е сместена во непосредна близина на сретселото.
2 Историја
Црквата била осветена на 14 ноември 2010 година со света божествена литургија со која чиноначалствувал Митрополитот Брегалнички г. Иларион.
3 Архитектура
Градбата на црквата претставува крстокуполен храм со осумаголна купола и полукружна апсида на источната страна. На секоја страна од куполата има по една монофора. Влезот се наоѓа на западната страна кон којашто е доградена припрата, а над влезната врата има полукружна ниша со фреска на којашто е насликан Свети Илија. Објектот во целост е обоен во бела боја и е покриен со кров од ќерамиди, додека куполата е покриена со лимен кров.
Дворот на црквата е ограден со метална ограда и во него се сместени камбанаријата, трпезарија, бунар и помошен објект. Камбанаријата е со квадратна основа и претставува примитивна железна конструкција покриена со пирамидален кров. Сместена е нпосредно од десната страна од влезот во дворот на црквата.
4 Галерија
5 Поврзано
* Сулдурци
* Црква „Св. Атанасиј“
* Радовишко архијерејско намесништво
* Ораовичко-воиславска парохија
Сњежка

Сњежка (|Sněžka, |Śnieżka, |Schneekoppe) — планина на границата на Чешка и Полска, и најстакната точка на Шлескиот Срт во венецот Крконоше. Со ова е највисока планина во Чешка, на венецот Крконоше и целите Судети.
1 Историја
Првото документирано искачување на планината се случило во 1456 г. од непознат венецијански трговец во потрага по драги камења. Набргу потоа се појавиле и првите населени места на планината, претежно во облик на рударски населби, каде населението се занимавало со добивање на бакар, железо и арсен. Рударските окна се зачувани и до денес, и долги се вкупно .
Првото германско име на планината е ''Ризеберг'' („џиновска планина“), спомнато од Георгиј Агрикола во 1546 г. По петнаесет години се јавува името ''Ризенберг'' на картата на Шлеска на Мартин Хелвиг. Подоцна германското име се сменило во ''Ризенкопе'' („џиновска чука“), за на крај да го добие називот ''Шнекопе'' („снежна чука“).
На чешки, планината прво се нарекувала ''Пахрбек Сњежни'' (снежна чука), подоцна ''Сњежка'', а името ''Сњежовка'' е усвоено во 1823 г. Во постаро време, планината на полски се нарекувата ''Гура Олбжимја'' („џиновска планина“).
Најстар објект на врвот е параклисот „Св. Лаврентиј“ (''Laurentiuskapelle''), изграден околу 1665–1681 г. од шлеското семејство Шафгоч како меѓник на нивниот имот. Околната територија, заедно со рудниците, биле во сопственост на ова семејство сè до 1945 г. Во 1850 г. е изграден планинарскиот дом ''Пруска колиба'' на шлеската (полска) страна, а во 1868 г. е направен и домот ''Чешка колиба'' на чешка страна. Пруската колиба е обновувана заради пожари во 1857 и 1862 и по 1945 г., па на крајот срушена во 1967 г. Чешката колиба се запустила по 1990 г. и е урната во 2004 г.
Во 1900 г. на врвот е изградена дрвена метеоролошка станица. Интересно е што била единствената неоштетена метеролошка станица цела Средна Европа по Втората светска војна. Урната е во 1980-тите.
2 Планината денес
Планината е мошне популарно планинарско одредиште за туристи од Чешка, Полска и Германија, кои ја посетуваат во летниот период. На полска страна има видиковец со ресторан во облик на диск, изграден во 1974 г., матеоролошка станица и параклисот Св. Лаврентиј. На чешка страна се остатоците од Чешката колиба, пошта и седечка жичница која поаѓа од Пец под Сњежка на подножјето на планината.
3 Галерија
4 Поврзано
* Крконоше
* Судети
Аршин

Аршин (турски: ''arşın'') — стара антропоморфна мера за должина. Истиот бил употребуван во градежништвото, но и во други области од секојдневниот живот (трговија, занаетчиството, итн.).
1 Потекло на поимот
Поимот „аршин“ поттекнува од службениот јазик на Отоманското Царство сличен на персиското ареш‎. Аршинот се среќава и како „зира“, „ѓира“ или „турски лакот“.
2 Историја
Аршинот како мерка за должина се јавува за првпат кај Турците Османлии. Настанат е во моментот на експанзија на исламскиот свет како резултат на потребата за развивање на одделна единица мерка. Оваа мерка се применува на широко подрачје со различни општествено-економски и политички уредувања и во долг временски распон од неколку векови. Аршинот се среќава во средна и источна Европа, северна Африка, па сè до крајбрежјето на Црното Море и Индискиот Океан. Најстарите записи кои сведочат за примената на аршинот во блискиот регион, под името „зира“, се наоѓаат во вакуфнамето на Иса-бег Исаковиќ во Сараево од 1462 година. Аршинот станува официјална државна мерка на територијата на Македонија со доаѓањето на Турците Османлии на оваа територија и се користи сè до Балканските војни.
3 Особености
Големината на овој елемент на антропоморфниот мерен систем е одредена со растојанието помеѓу рамениот зглоб на раката до врвот на средниот прст на испружената рака (помеѓу 65 и 75 сантиметри). Во официјалниот турски мерен систем бил рамен на две стапки или 24 прста.
Во 19 век, во Македонија бил употребуван во три варијанти:*''градежничкиот или дулѓерскиот аршин и тој имал 75,8 сантиметри''*''трговскиот или чаршискиот за мерење на обични ткаенини имал 68 сантиметри и''*''терзискиот (ендазе), употребуван од кројачите и абаџиите и тој имал 65 сантиметри''
Аршинот бил од дрво или од метал, при што дрвените аршини ги изработувале самите мајстори. Оваа мерка била употребувана дури и по воведувањето на метричкиот систем за мерење во Македонија.
4 Преносно значење
Мери со различен аршин - за иста работа суди различно, различно се однесува кон луѓето, субјективно ги оценува нивните постапки.
5 Поврзано
* Мерни единици
* Историја на мерењето
* Мерни системи
* Англиски мерни единици
* Империјални мерни единици
* Американски мерни единици
* Систем SI
* Раст или човеков бој
* Чекор
* Лакот
* Стапка
* Дланка
* Педа
* Палец
* Прст
* Пасус
Конзола (архитектура)

Конзола (|console) — носечки елемен кој се издвојува од рамна површина на ѕид и носи лак, еркер, балкон, скулптура или слично, по некогаш е само испуст од ѕидната рамнина. Прицврстен е во ѕидот само на едната страна.
1 Историја
Во старата архитектура конзолите се од камен и често се богато украсени со геометриски, флорални или фигуративни мотиви. Од 17 век може да бидат од тули а исто така и од штуко или гипс, кои понекогаш имаат само декоративно значење,
Се појавуваат и во архитектурата на средновековните замоци, како мали конзоли и како поголеми кои носат еркери, мостчиња па и средновековни клозети кои се видливи на ѕидовите на замокот (вакви клозети се појавуваат и во народната архитектура на балканот) и им даваат посебен карактер.
2 Галерија
3 Напомена
Архитектонската конзола не би требало да се заменува со статичката конзола.
4 Поврзано
* Декоративни архитектонски елементи
5 Наводи
БИМАС

БИМАС — биенале на македонската архитектура каде се изложуваат проекти и реализации од областа на архитектурата, урбанизмот, внатрешната архитектура и дизајнот. Исто така, овој настан опфаќа гостувања на архитекти, предавања, дебати на актуелни теми и доделување на награди.
1 Учество
Право на учество на Биеналето имаат архитекти со завршен VII степен на образование, државјани на РМ, и правни лица-фирми кои учествуваат со дела на архитекти, државјани на Македонија, со завршен VII степен на образование. Вон конкуренција можат да учествуваат и странски државјани со дела изведени на територијата на РМ.
2 Награди
На БИМАС се доделуваат следните награди:
*Голема награда на БИМАС, за реализиран архитектонски објект
*Награда за проект од областа на архитектурата
*Награда за реализирана внатрешна архитектура-ентериер
*Награда за реализиран индустриски дизајн
*Награда за урбанистички план или проект
*Награда за проект од внатрешната архитектура и индустрискиот дизајн
*Специјална награда
Антропоморфни мерки

Антропоморфни мерки — мерни системи кои произлегуваат од поедини делови на човековото тело. Овие мерки настанале заради потребата за меѓусебна соработка и потребата од заеднички јазик на величини на мерки во изведувањето на архитектонските и структурите со сличен карактер. Истите биле користени при изведбата на македонската традиционална архитектура сè до воведувањето на метричкиот систем.
1 Историја
Антропоморфните или физиометриските мерки се создаваат, независно од територијата и временскиот период, кај одделни цивилизации на Стариот Свет. Така во Египет како мерка за должина е користена лакот и палец, во Месопотамија стапка, во Стара Грција, освен веќе преземените, прст и педа, додека во Стариот Рим додадени се чекор и пасус. Аршин пак, како мерка се јавува за првпат кај Турците Османлии.
Римскиот теоретичар Витрувиј во своето дело Десет книги за архитектурата дава осврт на хомогеноста на антропоморфните мерки.
2 Мерки
* Раст или човеков бој
* Чекор
* Аршин
* Лакот
* Стапка
* Дланка
* Педа
* Палец
* Прст
* Пасус
3 Поврзано
* Мерни единици
* Историја на мерењето
* Мерни системи
* Англиски мерни единици
* Империјални мерни единици
* Американски мерни единици
* Систем SI
Плоштад

1 Дефиниција
Плоштад е отворен јавен простор кој се користи за собири и интеракција помеѓу луѓето. Плоштадот најчесто се наоѓа во центарот на градот и претставува пешачка зона ограничена со улици, објекти или зелени простори. Често во центарот на плоштадот се наоѓа фонтана, споменик или скулптура. Плоштадот е еден од најважните елементи во урбанистичкото планирање, и воопшто во градовите.
2 Употреба
Плоштадите секојдневно ги користат луѓето како места за сретнување, и како засолниште од сообраќајниот метеж. Честопати плоштадите се користат за разни настани, музички концерти, отворени пазари, политички и граѓански собири.
3 Видови на плоштади
Плоштадите се категоризираат според нивната форма и функција. Според формата, постојат плоштади со правилна и неправилна форма. Плоштадите со правилна форма (кружна, правоаголна, триаголна) претставуваат јасна урбана слика за набљудувачот.
4 Историја
Во првите урбани формации – градови, плоштадите најчесто се создавале на крстосниците помеѓу важните трговски патишта.
Во Стара Грција, централно место во или плоштад градовите е агората. Агората претставувала центар на политичкиот, уметничкиот, атлетскиот и спиритуалниот живот на градот, а самиот поим значи „место на собир“.
Во римско време, јавен плоштад претставува форумот.
5 Примери
Примери на плоштади кои воспоставуваат уникатна врска со објектите кои ги ограничуваат и создаваат впечатливи простори се плоштадите Свети Петар во Рим и Свети Марко во Венеција.
6 Плоштадот како тема во уметноста и во популарната култура
* „Плоштадот на единството“ (''Union Square'') - песна на американскиот музичар Том Вејтс (''Tom Waits'') од 1985 година.
Венециско биенале за архитектура

Венециско биенале за архитектура (|Mostra di Architettura di Venezia) — архитектонски дел од изложбата на Венециското биенале, започнат во 1980 година иако архитектурата е дел од оваа изложба од 1968 година. Освен академската страна на архитектурата, биеналето овозможува архитектите и дизајнерите да прикажат нови проекти поставени во различни павилјони, секој со различни теми. Моментално архитектонското биенале се одржува во градините на биеналето, (|Giardini della Biennale). Македонија на оваа изложба учествува од 2004 година.
1 Изложби
1.1 2016
15та интернационална архитектонска изложба на тема "Извештај од фронтот" се надоврзува на миграциската парадигма и на архитектонските илузии како град за сите во кој низ мултикултурни асоцијации ги задржуваме формата и зафатнината. Куратор на биеналето е Алехандро Аравена.
Македонскиот национален претставник ќе учествува со павилјон на тема "Ничија земја". Проектот преку едно архитектонско-визуелно остварување ја проектираат публиката во една субјективна реалност на самопрепознавање на новите можни глобални географски поместувања. Куратор е Стојан Павлески.
1.2 2014
14та интернационална архитектонска изложба на тема "Темели-прифаќање на модерноста:1914-2014", поставена од Рем Колхас, куратор на Венециско Биенале за 2014 година.
Македонскиот национален претставник - проектот "Наоди" се насочува кон претставување промоција на обемното и разновидно наследство на македонската модерна архитектура, видена низ специфичниот пример на архитектонската историја на Скопје. Тој опфаќа документирање и каталогизација на 50 архитеконски реализации од доменот на јавните згради и нивно (пре)откривање и (пре)прочитување. Македонскиот павилјон бил сместен во историскиот простор на Арсенале, Сала д'Арми. Куратор на проектот бил Јован Ивановски.
1.3 2012
13та интернационална архитектонска изложба на тема "Заедничка земја", поставена од Дејвид Чиперфилд.
Македонскиот национален претставник е проектот "Архитектура во огледало: секојдневно и возвишено". Куратори се Александар Радевски и Саша Тасиќ.
1.4 2010
12та интернационална архитектонска изложба на тема "Луѓето се среќаваат во архитектура", поставена од Казујо Сеџима.
Македонскиот национален претставник е проектот "Учење архитектура". Куратори се Минас Бакалчев и Митко Хаџи-Пуља.
1.5 2008
11та интернационална архитектонска изложба на тема "Таму некаде: архитектура надвор од зграда". Куратор е Арон Бетски.
Македонскиот национален претставник е проектот "Метамак отсечоци". Куратори се Влатко П. Коробар, Минас Бакалчев и Митко Хаџи-Пуља.
1.6 2006
10та интернационална архитектонска изложба на тема "Градовите во архитектурата и општеството". Куратор е Ричард Бурдет.
Македонскиот национален претставник е проектот "Град на можни светови". Куратори се Минас Бакалчев и Митко Хаџи-Пуља. Оваа година стручното жири му додели Специјално признание на македонскиот павилјон.
1.7 2004
9та интернационална архитектонска изложба на тема "Метаморф". Куратор е Курт В. Форстер.
Македонскиот национален претставник е проектот "Метаморфоза: од хипер тело до инверзна перспектива". Куратор е Влатко П. Коробар.
Чардак

Чардак — просторија карактеристична за традиционалната македонска куќа која претставува повеќенаменски полуотворен простор кој ги соединува останатите простории во куќата.
1 Употреба
Чардакот служи за седење во текот на денот, обавување на разни домашни работи, одмарање, одржување на веселби и како комуникациски содржини на куќата во вертикален правец (со останатите нивоа) и хоризонтален правец (на истото ниво со останатите простории. Чардакот најмногу се користел во летниот период, кога има најмногу домашни работи и кога претежно се одржуваат сите семејни веселби.
2 Положба во однос на организацијата на станот
Положбата на чардакот е на највисокото ниво со останатите претставителни одаи, со поволна ориентација и прегледност кон околината.
Чардакот има централна положба во однос на останатата содржина на просториите на истото ниво. Неговата форма и функција се одредуваат во зависност од останатите простории (одаја) на катот. Преку чардакот се остварува комуникација со останатите нивоа и со надворешниот простор. Врската на чардакот со дворното место е овозможена преку скалите на тремот и во приземјето.
3 Основни форми, содржина и опрема
3.1 Форма
Формата на чардакот е променлива во зависност од конструктивно функционалната шема на основата на објектот. Најчесто применувана форма е правоаголна (издолжена) или со неправилна форма:
* правоаголната форма се јавува во бочна или во средишна положба;
* неправилната форма на чардакот може да има положба од страна, по ширина на основата или по должина на основата.
3.2 Опрема
Во однос на опремата, постојат неколку видови на чардак:
* Најзастапен вид е без вградена опрема;
* Со подигање на ниво на подната површина (за околу 30-50см ) со миндер или престол, во функција на дневен престој;
* Повеќенаменски чардак за работа, спиење, примање на гости со вградени долапи.
4 Конструкција
Конструкцијата на надворешните ѕидови на чардакот во повеќето случаи е бондручна, поради можноста за формирање на прозорци кои се вклопуваат во конструктивниот систем. Од надворешната страна, фасадната обработка најчесто е изведена со вертикално поставени штици, што воедно и ја означуваат положбата на чардакот на фасадата, во однос на преостанатиот дел на куќата. Втора форма на надворешната обработка се состои од премаз од кал и слама или камен ѕид.
Површината на подот секогаш се формира со распоред на штици по должината или ширината на просторијата, во зависност од (носечката конструкција) правецот на главните греди на подната конструкција.
Комора на овластени архитекти и инженери на Република Македонија

Комора на овластени архитекти и овластени инженери на Република Македонија e организација која ги соединува сите инженерски професии во Р Македонија. Таа е единствена инженерска Комора во Македонија која поседува јавни овластувања согласно легислативата за издавање на овластувања на инженерите за нивно професионално работење. Комората исто така потврдува странски овластувања од странски инженери кои работат во Р Македонија. Комората ја сочинуваат 12 инженерски одделенија со вкупно 2600 активни членови од вкупно 6000 членови. Комората е полноправна членка на Европскиот Совет на Инженерски Комори (ECEC), дел од Светската Федерација на Инженерски Организации (WFEO).
Спомен-костурница (Велес)

Спомен-костурниците претставуваат монументални објекти со симболична содржина како посебен вид на капели (гробници). Во нив се приложени мошти на борците кои биле жртви на одредени воени дејства. По својата структура ги обединуваат формалните и обликовните искуства на црковното градителство збогатено со естетски и просторни квалитети. Овие грандиозни силуети се во корелација со современата, ликовна и монументална архитектура и уметност. Во Македонија започнуваат со изградба во периодот меѓу двете светски војни, но особено својата афирмација ќе ја доживеат по завршување на Втората светска војна.
1 Општи податоци
Импозантниот и монументален споменик – Спомен костурницата во Велес, датира како вечно почивалиште на стотина велешки борци кои загинале во НОВ. Идејата за формата претставува афионов цвет кој расцветува и означува раѓање на нешто ново (од друга страна е присутна и асоцијацијата на распукан шлем – симбол на победениот фашизам) Автори на ова грандиозно, архитектонско дело биле Саво Суготин (инженер архитект) и Љубомир Денковиќ (академски вајар) од Нови Сад. Објектот бил пуштен во употреба на 11ти Октомври 1979 од Генерал Коста Ники кој во тоа време бил претседател на “Здружение на борци на Југославија”.
Централно во ентериерот е поставена скулптура на расцветано дрво – симбол на слободата, а под неа се наоѓа криптата на борците. Скулптурата претставува дрво на животот и со самото будење и цутење на дрвото се симболизира раѓање на нов живот.
По должината на ѕидовите лежи најголемиот мозаичен комплекс во Македонија од околу 220м2.
Внатрешното ликовно обликување е дело на академскиот сликар од Скопје, Петар Мазев, кој преку композиција од пет делови на мозаици ја претставил историјата на македонскиот народ, започнувајки од перидот на Османлиите, па сè до 90-тите години на XX век. Мозаикот е изведен од природен и вештачки камен од венецијанска паста, а симболите и формите се визуелизираат преку употребата на мноштво од бои.
2 Галерија
3 Наводи
Статија на МАРХ-Македонска архитектура - Велешката костурница / фотогалерија 2 (ентериер)
Статија на МАРХ-Македонска архитектура - Велешката костурница / фотогалерија 1 (екстериер)
Петер Цумтор

Петер Цумтор (|Peter Zumthor; р. ) — швајцарски архитект. Роден е во Базел. Татко му бил столар и љубовта кон техничките науки ја открива учејќи столарство, од 1958 до 1962 година. Од 1963 до 1967 година студирал на Школата за уметности и занаети, а потоа се запишал на индустриски дизајн и архитектура на институтот Парт во Њујорк. Свое студио отворил во 1979 во Халденштајн, мало швајцарско планинско село, каде сè уште работи.
Како перфекционист во својата работа, Цумтор не проектира многу градби и секој од неговите проекти е исклучителен, суптилен и едноставен, но истовремено и раскошен. Меѓу неговите најпознати проекти се вбројуваат: Топлите бањи во Валс, Музеј на уметностите во Брегенц, Капелата Брат Клаус во Мехемих и Музеј Колумба во Келн. Наречен уште и „повлечениот архитект“, Цумтор во 2009 година го добива најголемото архитектонско признание на светот - Прицкеровата награда за архитектура.
1 Галерија
Лакот (мерка)

Лакот или лакт — стара антропоморфна мера за должина, историски застапена во размни земји, меѓу кои и Македонија.
1 Историја
Примената на оваа единица мерка е за првпат забележана во Египет и Месопотамија.
2 Особености
Лакот претставува должина на раката од лактот до врвот на средниот прст. Според основната систематизација на антропоморфните единици мерки може да се изрази со 6-7 дланки или една половина стапка. Лакотот е 1/4 од човековата висина.
3 Поврзано
* Антропоморфни единици
* Раст или човеков бој
* Чекор
* Аршин
* Стапка
* Дланка
* Педа
* Палец
* Прст
* Пасус
* Мерни единици
* Историја на мерењето
* Мерни системи
* Англиски мерни единици
* Империјални мерни единици
* Американски мерни единици
* Систем SI
Долап

Долапот е вграден орман, шкаф за сместување облека, садови и други предмети.
Долапот е составен дел на ентериерот во народната македонска куќа, кој се потпира на ѕид од страна или е вграден во ѕидот. Изграден е од дрвена конструкција, со геометриски украсена челна површина на вратата. Долапот е со помали димензии за разлика од мусандрата. Во долапот се чуваат работи за секојдневна употреба, украсни предмети, а кај поголемите и дел од покуќнината. Долапот се наоѓа во куќата односно одајата, чардакот, иконарникот и други простории. Долапот има една или две врати. Вратата се отвора во хоризонтален правец. Внатрешноста на долапот е обложена со фин премаз од кал или малтер. Кај долапите со поголема висина се поставува дрвена полица на средината. Задниот дел на долапот, вграден во ѕид, може да биде обложен со штици.
Архитектонски комуникации

Архитектонски комуникации претставуваат сите прометни површини кои ги поврзуваат сите простории во една хоризонтална и вертикална насока во една органска целина. Во комуникации се сметаат: влезови, скалишта, ходници, лифтови. Тие ни даваат прв впечаток за внатрепноста на една зграда. При проектирањето ним треба да им се обрне особено внимание за да можат наполно да одговорат на својата намена. Прометните површини треба да бидат едноставни и јасни така што кај големи објекти со поголема содржина и простории со различна намена да не дојде до дезорганизација на зградата. Комуникациите треба да се правилно димензионирани за да можат да го преземат на себе целиот интерен промет во зградата.
1 Видови комуникации
Разликуваме два вида комуникации:
1.1 Хоризонтални комуникации
*влез во зграда - главен влез, споредни влезови
*ходници - еднострано и двострано изградени
1.2 Вертикални комуникации
1.2.1 Скалишта
Секоја зграда која има повеќе катови мора да има барем едно скалиште. Тоа треба да е во тесна врска со главниот влез, односно со надворешните комуникации. Во зависност од намената на скалите и објектот се усвојува нивниот агол на угорнина.
*според сигурносни прописи - главни, споредни и помошни
*според карактерот на основата на скалиштето - рамни (еднонасочни или прави), кружни и завојни
*според бројот на кракови - еднокраки, двокраки, трокраки и скали со повеќе кракови
*според меѓусебната положба на краковите од едно скалиште - скалишта со паралелни кракови, кракови поставени под прав агол, кракови поставени под остар агол, кракови поставени во облик на буквата "Т" итн.
1.2.2 Подвижни скалишта - ескалатори
Се употребуваат на места каде се совладува висинска разлика со голема честота на луѓе - подземни премини, подземни железници, трговски објекти. Нивниот агол е од 30 до 35 степени и можат да се движат во двата правци.
1.2.3 Рампи
Коси површини со помош на кои се совладуваат висинските разлики со чекорење. Најудобен наклон на рампите е 1:8 до 1:10. Тие се употребуваат на места каде има исклучително голема честота на луѓе, како што се спортски објекти, или во детски установи, болници,, индустриски објекти.
1.2.4 Дигалки - лифтови
Во секоја зграда повисока од 4 ката, потребно е да се предвидат дигалки за луѓе, а според потребите и дигалки за товар.
Мусандра

Мусандра – голем ѕиден плакар со прегради, украсен со резба; обично за чување постелнина.
Мусандрата се поставува во линија со еден од внатрешните ѕидови до влезната врата на просторијата и е составена од неколку долапи и украсни полици. Заради функционални потреби формирани се мусандрите и служат за складирање на предмети од покуќнината, а во отворениот централен дел на мусандрата се поставуваат украсни предмети. Мусандрите се поставуваат во одаите, на првиот или на вториот кат (многу ретко во приземјето), во зависност од концепцијата на објектот за живеење.
Мусандрата во одреден случај формира целина со влезната врата на одајата. Понекогаш се додава украсен дел над вратата. Во линија под горните долапи се формирани мали долапи, кои ја следат формата на горните делови. Мусандрата е составена од повеќе делови-долапи кои се поделени на основа на применетата симетрија:
• Симетричниот тип содржи средиштен дел на долапот, околу кој странично се поставени украсни отвори.
• Асиметричниот тип претставува комбинација на долапи (со еднокрилна или двокрилна врата), украсни полици и амамџик.
Површините на вратата на мусандрата, украсени се со геометриски мотиви (праволински, квадратни или триаголни), со симетрични и пропорционално поделени полиња. Кај некои мусандри постои декоративна рамка во вертикален или хоризонтален правец, кој во одреден случај се поврзува со линијата од ѕидната полица. Малите вградени отвори на средината на мусандрата, се користат за поставување на украсни предмети давајќи динамика на целиот декоративен систем.
Класицизам (архитектура)

Класицизмот и неокласицизмот се правци во архитектурата, засновани на античката европска архитектура (Грција, Македонија, Рим), дефинирана преку добиените резултати од истражувањата спроведени на археолошките наоѓалишта и книгите произлезени од нив, од кои е појаснета и општата наука за класичните редови.
Најмногу се применувала во изградба на општествените објекти, како и во станбената архитектура кај малограѓанските слоеви, во чии очи претставувала поим за достојност и монументалност. Некои теоретичари сметале дека, монументалноста е единствено можно да биде изрзена преку класицизмот. Оваа мисла се задржува подолго време низ фелата, со што станува своевремено и пречка за прогресивна мисла и развој.
1 Појава
Класицизмот се појавува во XIX век, во Европа, како дел од колебањата во архитектурата. Во векот кога почнуваат новите можности и идеи преку новите конструктивни и индустриски можности, класицизмот се обидува да се бори против смелоста на новите правци во најава, преку еклектичната естетика.
2 Главни одлики
Класицизмот се дефинира преку дводимензионално непросторно размислување, употреба на неразумен број на столбови и архитектонска пластика. Во антиката била битна постојаноста и смиреноста и затоа правиме разлика помеѓу класичното и класицистичкото, означувајќи состојба на духот, каде едноставноста е примарна во облиците. Еклектиката (повторување и реинтерпретација на одминати стилови) наоѓа свој простор во класицизмот преку идеологијата на империите кои ги обликуваат своите центри на моќ, со желба да ја истакнат истата преку своите градби.
3 Галерија
Архитект

Архитект е личност којашто се занимава со планирање, проектирање и надгледување при изградба на објекти, архитектонски композиции и комплекси, кои ги задоволуваат социјално- животните и идејно- уметничките потреби и барања на едно општество. Занимавање со архитектура значи обезбедување услуги поврзани со проектирање и изградба на објекти и просторот околу нив. Поимот архитект има старогрчко потекло, потекнува од зборот arkhitekton (arkhi-, главен и tekton, градител)
Професионално, архитектонските одлуки влијаат на животот на луѓето и јавната безбедност, поради што е потребно архитектите да поминат соодветно високо образование за да стекнат со соодветно овластување за проектирање на различни категории на објекти. Условите за добивање на овластувањето се разликува во различни земји согласно нивната легислатива.
Термините „архитект“ и „архитектура“ исто така се користат и во дисциплините пределна архитектура, бродоградителска архитектура, а често и во информациските технологии.
Академизам (архитектура)

Академизмот се смета за уште една форма на отпор наспроти новите технички влијанија во архитектурата. Правецот бил застапен од страна на тековната буржоазија. Во истиот еклектиката е присутна, конзервирајќи ги поимите и мислата. Се смета дека присилно ги задржува постарите форми на практикување на занаетите, продлабочувајќи го јазот меѓу формата и содржината на објектите, наметнувајќи го шематизмот во проектирањето, каде декоративноста се смета како важен украс и добива значајно место на претставителната фасада. На тој начин, теоретичарите сметаат дека дводимензионалното разбирање на архитектурата продолжува, без доволно размислување за просторното решение.
1 Појава
Академизмот се појавува во XIX век, во западноевропските земји, каде се истакнува Академијата на убавите уметности во Париз (L'ecole des beaux arts) која опстојува како институција сè до почетокот на XXI век.
2 Главни одлики
Академизмот се смета за остаток од традиционалните идеали и претстави на феудализам, коишто на погрешен начин пронашле простор во капитализмот во вид на архитектонска религија. За разлика од класицизмот, во академизмот се чувствува благо придвижување кон редукција на декорациите, но сепак е задржана основната пластичност на објектите. Со тоа може да се рече дека во него завршуваат сите дотогашни движења и периоди во развојот на архитектурата и уметноста, не носејќи напредна мисла.
3 Галерија
Миндер

Миндер или диван — дрвен одар за седење покрај ѕид. Овој архитектонски елемент во ентериерот се поставува најчесто под парапетот на прозорците и е расположен по должината на една или повеќе страни на одајата. Истиот во недостаток на простор за складирање во македонската куќа се користи и како сандак за постелнина и останатата покуќнина.
1 Историја
Миндерот како елемент изработен во дрво, под влијание на ориенталната архитектура, во ентериерот на македонската куќа се инкорпорира во XVIII и XIX век. Истиот во ентериерот на македонската куќа од XX век често е заменет со подвижна гарнитура.
2 Особености
Миндерот најчесто е неподвижен елемент во ентериерот. Составен е од два дела, за седење и потпирање. Висок е 45см и 50-55см широк. Изработен е од дрво, со една или повеќе комори за складирање. Најчесто е прекриен со черги и украсни перници.
Демагогија

Демагогија претставува политичка стратегија со цел на стекнување политичка моќ преку одбрана на вообичаените предрасуди, стравови и очекувањата на еден колектив или општество. Типична стратегија на демагошките говори е реторика и пропаганда, како и популизам.
Според Аристотел, демагогијата е облик на воспоставување на демократија, по која доаѓа до тиранија на групата или поединецот. Демагозите, потпирајќи се на масата, сметајќи на нејзината незрелост, ветувајќи брзо исполнување на желбите, го забрзуваат целосниот преврат во државата.
Демагогијата е пракса со која власта ги оддалечува граѓаните од вистинското учествување во јавните работи.
Демагогот е личност која користи ораторски вештини со кои ги поттикнува стравовите на публиката, предизвикуваат омраза, алчност и параноја. Претставува вештина на харизматични водачи, а во современиот политички речник е навреда.
Одаја

Одаја — просторија која има повеќенеменски функции како што се: преку ден за одмор, за примање на гости навечер, за веселби и за спиење.
Од аспект на функционалноста, одајата секогаш е поврзана со чардакот на катот, кој ги поврзува сите останати содржини. На еден кат понекогаш се наоѓаат и до четири одаи, кои се поврзани со чардакот на средината на основата.
Во преземјето одајата е поврзана со тремот (под чардакот), а преку него и со надворешниот простор, а преку скалите со останатите нивоа на куќата по вертикала.
1 Форма
Формата на одајата во основа, се јавува во три типа:
* правоаголен (најчесто застапен);
* со издолжена форма (во голем број на примери);
* со неправилна форма (многу ретко).
2 Употреба
Употребата на ентериерните елементи, се состои од:
* одаја која не содржи постојани делови на ентериерот и огништето;
* одаја со огниште, но без вградени делови во ентериерот;
* одаја без огниште со вградена опрема, со долапи;
* одаја со огниште и долапи.
* одаја со вградени ентериерни делови: огниште, долапи и мусандри.
Одајата има мали (3 х 3,80 м, Битуше) или поголеми димензии (до 6 х 7,30 м, Тануше), со поволна ориентација.
Во зависност од применетиот конструктивен систем и просторниот распоред, одајата се формира, кај помал број на примери, со ѕидови од камен со голема дебелина или во поголем обем во бондручен систем. Кај поголем дел примероци одајата е поставена во делот од конструктивниот систем каде е употребена бондручна конструкција, поради прозорските отвори во ѕидот.
Романтизам (архитектура)

Романтизмот и класицизмот претставуваат два вида еклектицизам, кои се сметаат за спротивни еден на друг. Романтизмот во архитектурата се темели на слично движење во литературата, кое проповеда враќање на националното и природата. Тоа се смета за капитулација пред современите трендови и барања за решавање на судирот меѓу уметноста и техниката (потреба од кохезија).
И покрај тоа што романтизмот се смета за силно движење, пред сè духовно, тој се спровел раситнето во градителството. Објектите се пренатрупани со наводно живописни мотиви: надѕидоци, кули, доксати, фигуративна и орнаментна пластика итн.
1 Појава
Романтизмот се појавува во XIX век, во Европа.
2 Главни одлики
Романтизмот означува ослободување од математичко-симетричниот поредок на нештата. Симетричноста се смета за несфатлива и одбивна, како за архитектите така и за уметниците. Затоа, тие и не се враќаат кон класиката која има строга композиција, туку кон стиловите како романика, готика или некои други правци, кои ги сметаат за поживописни, а припаѓаат кон средновековието.
3 Романтизмот во модерната
Правецот се смета дека бил присутен во модерната, но и денес, во вид на поединечна појава, наречена како личен романтизам, поврзан со судирот на рационалните потреби и новостите од технологијата. Современиот романтизам се спроведува преку собирање на современи мотиви и нивна употреба без логична и функционална потреба за истите. Така се појавува и историзмот во неколкуте постмодернистички правци. Тој заговара поединечен избор на историски фрагменти и нивна некритичка примена, со цел-симболизам.
4 Галерија
Црква „Св. Ѓорѓи“ - Ѓуземелци

Свети Ѓорѓи — македонска православна црква во светиниколското село Ѓуземелци.
Црквата е од 16 век и претставува најстариот регистриран објект во Општина Лозово.
1 Поврзано
*Црква „Св. Илија“ - другата селска црква;
*Црква „Вознесение Христово“ - третата селска црква;
*Ѓуземелци;
Фридланд (Долна Саксонија)

Фридланд (|Friedland) — општина во округот Гетинген, во сојузната покраина Долна Саксонија, Германија. Се наоѓа на реката Лајне, околу 13 километри јужно од градот Гетинген. Нејзиното седиште е во селото Грос Шнен, една од петте единици во општината, во која припаѓаат и Фридланд, Клајн Шнен, Лихтенхаген и Рајфенхаузен.
1 Бегалски камп „Фридланд“
Во септември 1945 година, сојузната британска комисија изградила камп во Фридланд, близу американските (Хесен) и советските (Тирингија) окупациски зони. Кампот бил предвиден за прва станица за бегалците, евакуираните и повратниците, меѓу кои и војниците. Започнувајќи во 1947 година, кампот бил раководен од сојузната покраина Долна Саксонија. Во текот на масовните протерувања од 1944 до 1945 година, кампот нудел услуги на големи бранови на бегалци. Потоа, служел главно за попатна станица за Германците протерани од источните земји, особено од Полска, Романија и Советскиот Сојуз. Помеѓу 1950 и 1987 година, околу 1,4 милиони лица со германско потекло дошле во Сојузната Република Германија од Исток; повеќе од 60% од овие емигранти дошле од Полска.
2 Галерија
Тигри (архитекти)

Тигри — уметнички псевдоним на група на полски модернистички архитекти основан во 1930-тите години. Групата била составена од три студенти на Архитектонскиот факултет при Варшавската политехника: Вацлав Клишевски (1910-2000), Јежи Мокшињски ( 1909-1997) и Еугењуш Вјежбицки (1909-1991).
Настанувањето на псевдонимот „Тигри“ се поврзува со Александра Вејхерт и цртежот на три тигри што таа го закачила на вратата од нивното заедничко студио. За време на нивното работење, групата подготвила 55 конкурсни проекти, од кои 38 биле наградени, вклучувајќи 18 првонаградени.
Тие се автори на објектот, во кој денес е сместен Музејот на современата уметност во Скопје.
*
1 Историја
1.1 Академски период
За време на студиите В. Клишевски и Е. Вјежбицки се поврзуваат со проф. Рудолф Швиерчински.  Ј. Мокшињски пак бил асистент на проф. Чеслав Пшибилски, а пракса имал кај  Јулиуш Жоравски. Првите стручни средби на групата се одржале во куќата на ул. Гротгера 18, соба 11 во Варшава. Во 1936 година на ул. Подхоражи 101, била основано студиото на официјалниот тим. Во 1939 година, според нивниот проект, била изградена семејна куќа во Служевиец, населба во Варшава, а во 1938 година започнала изградбата на деловната зграда на Народната Банка во Познањ (конечно реализирана со  променет концепт).
1.2 Периодот 1939-1945 г.
По борбеното учеството на В. Клишевски во одбраната на Вола во 1939 година,  бил испратен во логор за заробеници во Спитал ан дер Драу, а подоцна и во Офлаг II Ц Волденберг. Е. Вјежбицки ја завршил борбата кај Кок во 1939 година и се нашол во Офлаг II Д Грос-Борн (Кломино). Ј. Мокшињски се вратил во Варшава по Битката кај Кок и бил активен во подземјето. Потоа заминал во Закопане, каде во 1941 година ја дизајнирал куќата на Даниец, каминот во вилата „Басија“ и предавал во Земјоделското училиште (мелиорација) каде меѓу другите учеле и А. Франта и Х.Бушко. Потоа живеел во Замошч, Рабка и Краков.
Тимот повторно се сретнал по војната во Бирото за Обнова на Главниот Град во Варшава. Потоа тие заедно работеле во периодот 1945–1949 година како асистенти на Архитектонскиот факултет на Технолошки Универзитет во Варшава, во студиото предводено од Богдан Пњевски.
2 Избрани проекти
* зградата на Народна Банка во Познањ, 1938 година
* семејна куќа во Служевиец, 1939 година
* зградата на Централниот комитет на Полската Обединета Работничка Партија во Варшава , проектирана во 1947 година
* Универзитетот за Општествени Науки во Варшава, 1954 година
* Центар „Орбис“ во Леба, 1957 година
* станбена зграда на ул. Кредитова  8 (ул.Kredytowa 8), наградена со „ Господин Варшава“ (1959) * железничка станица во Катовице, проектирана во 1959 година
* Музеј на современата уметност Скопје, 1963 година
* железнички павилјон на пл. Анджеј во Катовице, 1964 година
* Ловечки дом во Бјаловиежа, 1964 година
* Морнарската куќа во Шчеќин, 1972 година
* Филхармонија Жешов, 1974 година
* Куклен театар Бјалисток, ОК 1979 година * Природонаучниот музеј на Националниот парк Татра во Закопане, 1980 година.
3 Библиографија
* W. Kłyszewski, J. Mokrzyński, E. Wierzbicki, ''A Little Encyclopedia of Architecture'', Tadeusz Barucki, Аркадиј, Варшава 1987 година.
Арлберг

Арлберг - планински масив меѓу Предарлска и Тирол во Австрија.
Највисокиот врв е „Валуга“ со 2.811 m. Името Арлберг произлегува од традицијата на „Арленбурзите“ кои некогаш се населиле на тиролската страна од Арлбершкиот превалец (1793 m надморска висина). Нема планина со име „Арлберг“. Популарни места и познати ски-центри во Арлберг се Лех, Цирс, Штубен, Сент Кристоф и Сент Антон.
1 Превои и Арлбершкиот тунел
Превалецот бил познат уште во 14 век во форма на тесна коњска патека кога луѓето во областа почнале да тргуваат со сол. Бидејќи Арлберг бил многу слабо развиен, со векови трговците го заобиколувале и оделе преку Ферн Пас и Именштат. Развојот на текстилната индустрија и поштенската услуга довеле до воспоставување на патишта во 1824 година.
Со развојот на моторниот сообраќај во 20 век тие станале несоодветни. Било решено да се изгради тунел долг 14 km меѓу Ланген и Сент Антон. Работите почнале на 5 јули 1974 година и тунелот бил пуштен во сообраќај на 1 декември 1978 година. Поминувањето низ тунелот се наплаќа додека за поминување по стариот пат не се наплаќа патарина. Особеност на тунелот е што всушност се состои од два тунела.
2 Арлбершка железница
Арлбершката железница ги поврзува Инсбрук и Блуденц. Меѓу Сент Антон и Ланген минува ни Арлбершкиот тунел долг 10,25 km.
3 Поврзано
* Тирол
* Предарлска
* Арлбершки тунел
Црква „Св. Илија“ - Големо Илино

Свети Илија — главна и единствена манастирска црква на Илинскиот манастир, сместена на самата атарска граница на Мало и Големо Илино, Македонија.
Црквата се наоѓа на самиот срт на Илинска Планина, над селото Големо Илино, Демирхисарско.
1 Местоположба
Црквата се наоѓа на 1.524 метри на зарамнетиот дел на планинскиот превој и самата граница помеѓу општините Демир Хисар и Дебрца.
До манастирот водат земјени патишта во насока на селата Брежани и Мало Илино.
2 Историја
Манастирската црква е изградена во 1990 година со средства на црковниот одбор и жителите од селото Големо Илино како и на дел од соседното охридско село Брежани.
Секоја година на Илинден се одржува голем црковно-народен собор и прослава со многубројни посетители од Големо Илино, Мало Илино, Брежани повеќето села во Демирхисарско, Охридско, Кичевско како и од градовите Демир Хисар, Охрид, Битола и иселеници од Скопје и странство, заради што во дворот на манастирот има 2 конаци.
3 Патеки
Од манастирот води добр ообележана планинарска патека кон врвот Лиска.
4 Галерија
Внатрешноста на црквата
Надворешноста на црквата
5 Поврзано
* Крушевско-демирхисарско архијерејско намесништво
* Сопотничка парохија
* Големо Илино
Црква „Св. Димитриј“ - Струмица

Црквата Св. Димитриј — поранешна патријаршиска црква која се наоѓала во градот Струмица, Македонија.
1 Историја
Црквата била изградена во текот на 19 век и била под контрола на Цариградска патријаршија, и претставувала седиште и соборна црква на грчкиот митрополит. Во близина на црквата се наоѓало грчко училиште. Во 1869 година градот Струмица бил зафатен од пожар, во кој настрадала и самата црква. Црквата во следните години била обновена. Еден изворен податок сведочи дека за нејзиното обновување биле потрошени околу 4.000 турски лири, „собрани од струмичкиот христијански народ“.
По крајот на Балканските војни, градот Струмица бил опожарен од страна на грчките сили, кои пред да се повлечат од градот меѓу другото ја опожариле и самата црква.
Во 1922 година црквата била целосно разрушена. Денеска, на нејзините темели се наоѓа ОУ „Маршал Тито“.
Хум (Хрватска)

Хум (|Hum; |Colmo; |Cholm) — град во средишниот дел на Истра, во Северозападна Хрватска, 7 километри од Роч. Дел е од поширокото подрачје на градот Бузет, иако неговите делови се раштркани. Надморската височина изнесува 349 метри. Според последниот попис од 2011 година имал само 30 жители, но официјално се води како град.
1 Историја
Хум официјално се смета како најмал град во светот (технички не е точно). На неговата западна страна, градот е опкружен со ѕидини, а на другите страни, куќите се изградени во одбранбените бедеми. Првпат бил споменат во документи од 1102 година, кога бил наречен „Колм“ (''Cholm''), од каде потекнува италијанското име „Колмо“. Ѕвоното и кулата за набљудување била изградена во 1552 година, како дел од градската одбрана.
Парохиската градска црква „Св. Јеромим“ со својата класична фасада била изградена во 1802 година на местото не поранешната црква од локалниот мајстор Јурај Гржинич.
Во црквата се зачувани написи на глаголица, напишани во втората половина на век и се едни од најстарите написи на глаголица во хрватската книжевна култура во средниот век. Градскиот музеј има неколку написи на глаголица.
2 Галерија
Говрлевски манастир

Говрлевски манастир — македонски православен манастирски комплекс кој се наоѓа во скопското село Говрлево.
Манастирот се наоѓа источно од селото, сместен на ридот Брзовец. Местоположбата на манастирот е специфична, бидејќи во негова непосредна близина се наоѓа копот за вар во посед на Цементарница „Усје“, поради кој се појавил и случајот „Говрлево“. Во 2006 година, МПЦ решила да го продаде целиот манастир со сите шест цркви на скопското претпријатие „Усје“ со земјиште од околу 17.000 м<sup>2</sup>, но поради бурни реакции во јавноста продажбата била повлечена. Имено МПЦ требала да добие преку 200.000 евра со кои би се финансирале изградби на други манастири, а додека скопското претпријатие било задолжено да го премести манастирот.
1 Цркви
1.1 Црква „Св. Трифун“
Црквата „Св. Трифун“ е главната манастирска црква во целиот комплекс, по кого е и наречен целиот манастир. Денешната црква се верува дека потекнува век. Некои од иконите во нејзината внатрешност се дело на познатиот мајстор Димитар Папрадишки.
1.2 Црква „Св. Троица“
Една од неколкуте манастирски мали цркви, сместена во близина на стариот конак.
1.3 Црква „Св. Петар и Павле“
Една од неколкуте манастирски мали цркви, сместена на самиот раб од ридот Брзовец.
1.4 Црква „Св. Марина“
Најмала од сите манастирски цркви во комплексот, сместена на средина од манастирскиот двор.
1.5 Црква „Св. Ерина“
Една од неколкуте манастирски мали цркви.
1.6 Црква „Св. Недела“
Една од неколкуте манастирски мали цркви.
1.7 Црква „Св. Петка
Една од неколкуте манастирски мали цркви, сместена во близина на стариот конак.
Чигоќ

Чигоќ (|Čigoć) — село во областа Посавина во Хрватска. Чигоќ има околу 124 жители и припаѓа на општината Сисак. Селото се наоѓа во Природниот парк Лоњско Поле во Западна Славонија. Местото е особено познато по својата голема популација на штркови во долината на реката Сава и од 1994 година ја носи титулата европско село на штркот.
Жителите во селото се занимаваат со сточарство и со земјоделство.
1 Статистика на штркови
Двојки на штркови:
39 пара и 54 младинци (најслаба година 2003), 45 (2000),
41 (1999), 44 пара и 188 младинци (најмногу во 1988 година),
31 (1968)
Гнезда на: дрвени куќи
Фестивал на штркот: 19 март на пристигнувањето на штрковите. Кон крајот на јуни секоја година се прославува Штроково (ден на штркот), како сеќавање на доделувањето на титулата „европско село на штркот“.
Партнер: Природен парк Лоњско Поле
Скитник (филм)

Скитник (англиски: ''The Vagabond'') - американски филм од 1916 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс (''Edna Purviance''), Ерик Кембел (''Eric Cambell''), Алберт Остин (''Albert Austin''), Хенри Бергман (''Henry Bergman'') и Џон Ранд (''John Rand'').
1 Содржина
Во филмот Чаплин глуми сиромашен виолинист кој свири по кафеани со цел да заработи пари. Така, тој започнува да свири во еден бар и собира пари од гостите, кои пак ја слушаат музиката која истовремено ја свири еден дувачки оркестар. Поради тоа, тој влегува во конфликт со водачот на оркестарот (го игра Ранд). Потоа, виолинистот заминува на село, каде спасува една девојка (ја глуми Пурвианс), која живее како слугинка на група Цигани при што нивниот водач (го глуми Кембел) безмилосно ја тормози девојката. Кога успеваат да побегнат на сигурно, девојката среќава еден сликар, кој ѝ прави портрет. Подоцна, на неговата изложба, една богата жена во сликата ја препознава својата одамна изгубена ќерка. Така, девојката повторно си го наоѓа семејството, а во знак на благодарност, таа со себе го зема и сиромашниот виолинист.